
Itigil ang mga pagdukot, lihim na 
pagbibilanggo at iba pang karahasan 


sa Mamamayan 


abis na karuwagan ang ipinamamalas ng rehi- 
| meng US-Arroyo sa ginagawa nitong walang ha- 


bas na mga pasistang pag-atake sa mga aktibis- 
ta, ordinaryong mamamayan, mga rebolusyonaryong 
pwersa at mga inaakusahan nitong komunista. Ang 
hindi nito kayang gawin nang harapan, gagawin nito 
nang patraydor, sa pamamagitan ng mga halimaw na 
death squad at mga espesyal na operatibang walang 
nirerespetong karapatan at walang si- 
nasantong batas, maging mga batas 
sa bansa at mga pandaigdigang ba- 
tas. Nilalait at dinuduraan pa nila 
ang mga kasunduang nakamit sa 
usapang pangkapayapaan sa pagi- 
tan ng rebolusyonaryong kilu- 
san at ng kanilang gub- 
yerno. 

Animo'y mga nau- 
ulol na halimaw ang 
mga death squad na 
pinakawalan ni Ar- 
royo. Ang mga pi- 
naghihinalaang 
rebolusyonaryo 
ay marahas na 
sinasaklot, li- 
him na ibinibi- 
langgo sa madi- 
dilim na kuta, 


Palayain ang mga 


Malawak na suporta sa 


dinadahas, nilalason at pinagkakaitan ng kahit kati- 
ting na pagkatao. Walang mga dokumento. Walang 
mga abugado. Walang pag-aasal-tao. Buhay ang kapa- 
lit oras na hindi masunod ang kagustuhan ng mga ha- 
limaw. 

Walang inaamin si Arroyo at ang kanyang mga ali- 
pures. Namimilipit ang mga ito sa pagtanggi kahit pa 
may mga ebidensya at saksi. Nagbibingi-bingihan la- 
mang si Arroyo sa harap ng umaalingawngaw na kahi- 
lingan ng mga kamag-anak, kaibigan, mga nagtata- 

guyod ng kanilang karapatang-tao at iba pang ma- 
mamayan na ilitaw at respe- 
tuhin ang karapatan ng 
mga biktima. Sa harap 
ng labis na hinagpis ng 
mga nababahala sa ka- 
lagayan ng kanilang 
mga pinagmamalasa- 
kitan, hindi maitago ang 
kagalakan ng rehimen at 
mga alipures nito 
sa militar: Ma- 
gandang bagay, 
anila, na dinu- 
kot at nawawa- 
la ang mga re- 

bolusyonaryo. 
Ang “all-out 


war” ni Arroyo 


Mga tagumpay ng mga 


Mga tampok sa 


s a Maoista sa Nepal 
Isyung ito... 


PAHINA 12 


dinukot na konsultant 
PAHINA 3 


panibagong 


impeachment PAHINA 8 


ng NDF 


ay walang kinikilalang batas o ali- 
tuntunin, maging yaong nasa sari- 
ling konstitusyon o mga interna- 
syunal na batas tulad ng nasasaad 
sa Geneva Conventions, at maging 
mga kasunduan ng NDFP at GRP 
hinggil sa pagrespeto sa karapa- 
tang-tao at paggarantiya sa kalig- 
tasan at di pag-aresto sa mga kala- 
hok sa usapang pangkapayapaan. 

Armado man o sibilyan ay hin- 
di pinag-iiba ng mga berdugo ng 
rehimen. Ang lahat ay kaaway sa 
kanilang mga mata. Ikinakatwiran 
nilang mayroon silang lisensyang 
gawin ang gusto nilang gawin, yu- 
rakan ang karapatang-tao at pa- 
paghariin ang pasistang batas saan 
man nila naisin. Masahol pa, ang 
mga kumikilos sa larangang ligal at 
mga di armadong sibilyan ang siya 
pang mga pangunahing tinutugis 
at pinapatay. 

Sa ngalan ng “all-out war,” isi- 
nasagawa ng rehimen ang walang 
habas na pambobomba, pwersa- 
hang pagpapalikas, pagboblokeyo 
sa pagkain at kabuhayan at pagso- 
sona sa mga komunidad na pinag- 
hihinalaan nilang binasehan at pi- 
nupugaran ng rebolusyonaryong ki- 
lusan. Pinakakahindik-hindik ang 


mga krimen ng rehimen at ng mga 


EB AYAN 


Taon XXXVII Blg. 13 Hulyo 7, 2006 


Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 


armadong pwersa laban sa mama- 
mayan sa mga lugar na ito. Dito'y 
umaasta ang mga pasista na mga 
diyos na may kontrol sa buhay at 
kamatayan ng mga tao. Naririyang 
pasukin ang mga bahay sa disoras 
ng gabi at bulabugin ang katahimi- 
kan, palabasin ang mga lalaki, pa- 
hirapan at tuluyang patayin. Napa- 
karaming kaso na ang mga babae 
ay binabastos, dinadahas at gina- 
gahasa. Wala silang pakundangang 
pagmalupitan ang mga bata. Tina- 
takot ng rehimeng Arroyo ang ma- 
mamayan sa desperadong hanga- 
ring talikuran nila ang BHB at yu- 
mukod sa pinaiiral na di deklara- 
dong batas militar. 

Maging ang ligal na larangan 
ng pakikibaka para sa mga pagba- 
bagong panlipunan ay pilit ding 
ipinagkakait ng rehimeng Arroyo sa 
patriyotiko at demokratikong kilu- 
san. Ang mga progresibong lider at 
aktibista at maging mga tagasu- 
porta ay kaliwa't kanang ginaga- 
wang pan-target practice ng mga 
berdugong death squad na pinaka- 
walan ng rehimen para atakehin 
ang demokratikong kilusan sa iba't 
ibang lugar sa bansa. Ang mga ma- 
payapang nagtitipon, nagrarali at 
nagpapahayag ng mga hinaing ay 

sinusupil. Pati mga halal na progre- 
sibong mambabatas ay pinagbaba- 
lakang pagkaitan din ng puwang sa 
larangang parlamentaryo at ligal. 
Nais silang gipitin at ikulong sa 
pamamagitan ng gawa-gawang 
mga kaso. 

Nagkakamali si Arroyo sa pag- 
aakalang makapagdudulot ng ma- 
tinding pinsala ang ginagawa ni- 
tong lihim na pagdukot, pagbibim- 
bin at pagpaslang sa mga rebolu- 
syonaryo at pinaghihinalaang mga 
rebolusyonaryo, gayundin ang gi- 
nagawa nitong pamamaslang, 
panggigipit at pananakot sa mga 
kumikilos sa larangang ligal. 

Inaakala ng rehimeng Arroyo na 
tatahimik na lamang ang mamama- 
yan sa harap ng mga karumal-du- 
mal na krimeng ginagawa sa kanila 
ng mga armadong galamay at ber- 
dugo nito. 

Abot-langit ang pagkapoot ng 
mamamayang Pilipino sa kalupitan 
at brutalidad ni Gloria Arroyo. La- 
luna mula nang hibang na ideklara 
niya ang “all-out war” at tahasang 
ibasura ang usapang pangkapaya- 
paan, ibayong walang habas ang 
patraydor nitong mga pagdukot, 
sikretong pagbibimbin, pagtortyur 
at pagpatay. 

Mabibigo ang duwag na mga 
anti-demokratiko at anti-mamama- 
yang atakeng ito ng rehimen. Kai- 
lanman ay hindi maiimpit ang si- 
gaw ng mga biktima ng pasistang 
karahasan ng rehimeng Arroyo. Ang 
kanilang mga sigaw ay patuloy na 


aalingawngaw at pupukaw sa ba- 
yan. Kikilos at kikilos ang mama- 
mayang Pilipino hanggang sa mai- 
bagsak at maparusahan nila ang 
bulok, papet at pasistang rehimen 
at mga susing galamay nito. 
Handa ang PKP, Bagong Huk- 
bong Bayan at ang buong rebolu- 
syonaryong kilusan na gumawa ng 
katugong aksyon at kamtin ang ka- 
tarungan para sa lahat ng biktima 
ng paglabag sa karapatang-tao at 
karahasan ng pasistang rehimen. W 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Palayain ang mga dinukot na 
konsultant at istap ng NDFP 


dukot at sikretong pagbibimbin sa dalawang konsultant ng NDFP 


M ariing kinukundena ng Partido Komunista ng Pilipinas ang pag- 


sa usapang pangkapayapaan, dalawang istap ng NDFP at mga si- 
bilyang idinamay sa pagdukot sa kanila. Tahasang niyuyurakan ng rehi- 
meng Arroyo at mga armadong pwersa nito ang mga internasyunal na ma- 
kataong batas, mga alituntunin sa digmaan, ang Comprehensive Agree- 
ment on Respect for Human Rights and International Humanitarian Law 
at ang Joint Agreement on Safety and Immunity Guarantees. 


Hinarang at dinukot ng mga 
operatibang militar si Prudencio 
Calubid, konsultant ng NDFP sa 
usapang pangkapayapaan, sa pru- 
binsya ng Quezon noong Hunyo 26. 
Dinukot din kasama niya ang kan- 
yang istap na sina Ariel Beloy at Ka 
Goyong, ang kanyang asawang si 
Celina Palma at kamag-anak niyang 
si Gloria Soco. Si Soco ay isinabay 
lang nila sa byahe at walang kaug- 
nayan sa rebolusyonaryong kilu- 
san. 

Nakatakas si Ka Goyong kinabu- 
kasan ng gabi at siyang nagpaabot 
sa NDFP ng mga karumal-dumal na 
detalye ng pagpapahirap sa mga 
biktima. 

Ayon sa kanyang salaysay, sa 
sasakyan pa lamang ay sinimulan 
na silang saktan. Piniringan sila, 
pinosasan at itinali ang kanilang 
mga paa. 

Mula Hunyo 26 hanggang 27 ay 
tatlong safehouse sa iba't ibang lu- 
gar ang pinagdalhan sa kanila, 
kung saan tuluy-tuloy silang tinor- 
tyur at ipinailalim sa matinding in- 
terogasyon. Kabilang sa mga naka- 
ranas ng grabeng pagpapahirap 
ang mga sibilyang kasama nila. 

Subalit ang tinortyur nang hus- 
to, ani Ka Goyong, ay si Calubid 
mismo. Sa isang pagkakataon ay 
narinig niyang sumigaw si Calubid 
na “Wala kayong makukuha sa 
akin! Patayin niyo na lang ako!” 

Pagsapit ng Hunyo 28, dinala 

sila sa isang magubat na lugar. Ha- 
bang nasa sasakyan pa lamang sila 
ay nagbanta na ang mga berdugo 
na papatayin na sila. Pagkababa sa 
sasakyan, napansin ni Ka Goyong 
na malayo na sila sa kalsada dahil 
dalisdis na ang kanilang nilalaka- 
ran at may narinig siyang lagaslas 
ng tubig sa gawing ibaba. 

Upang kunin ang atensyon, su- 
migaw si Beloy ng “Mabuhay ang 
Partido Komunista ng Pilipinas! 
Mabuhay ang Bagong Hukbong Ba- 
yan!” Sinamantala ni Ka Goyong 
ang nilikha nitong bahagyang ka- 
guluhan para makatakas. Ubos-la- 
kas niyang binalya ang humahawak 
sa kanya at nang makahulagpos ay 
tumalon pababa ng dalisdis sa di- 
reksyon ng tubig palayo sa kaaway. 
Pinaulanan siya ng bala habang 
pagulong-gulong siya pababa pero 
hindi siya tinamaan. Dalawang 
araw siyang nagtago sa gubat na sa 
kalauna'y napag-alaman niyang 
bandang Cavinti, Laguna. Naugna- 
yan niya ang mga kasama at iniulat 
ang mga pangyayari. 

Noon namang Hunyo 24, dinu- 
kot din sa Barangay Tuktukan, Gui- 
guinto, Bulacan si Leonardo An- 
cheta, isa pang tauhan ng NDFP. 
Ayon sa isang saksi, nanlaban si 
Ancheta subalit pinagtulungan siya 
ng apat na armadong lalaki at sapi- 
litang ipinasok sa isang kulay pilak 
na Toyota Revo. 


Noong Hunyo 17, bandang 


na 


alas-7:00 ng umaga sa Barangay 
Bangkuruhan, Calauag, Quezon, di- 
nukot si Rogelio Calubad, konsul- 
tant ng NDFP na kumakatawan sa 
Bikol. Dinukot din ang anak niyang 
si Gabriel, isang electrician. Ayon 
sa mga saksi, ginitgit ng isang van 
ang sinasakyan nilang motorsiklo 
kaya tumilapon ang mag-ama. Si 
Calubad ay agad pinosasan at isi- 
nakay sa van, samantalang si Ga- 
briel ay sapilitang iniangkas sa 
isang kasunod na motorsiklo. 

Sa kabila ng mga pagsisikap ng 
mga kamag-anak, abugado at taga- 
pagtaguyod ng karapatang-tao na 
hanapin at igiit ang pagpapalitaw 
sa mga dinukot na konsultant at is- 
tap ng NDFP at sa mga sibilyang 
idinamay sa pagdukot sa kanila, 
patuloy na itinatanggi ng AFP at 
PNP na hawak nila ang mga bikti- 
ma. 

Ang naturang mga desaparecido 
ay pinakahuling biktima ng maru- 
ming gera ng rehimeng Arroyo at 
mga armadong galamay nito. Dahil 
wala itong sinasanto, maging mga 
inosenteng sibilyan ay idinadamay 
ng mga pasistang berdugo ni Arro- 
yo. 

Iginigiit ng Partido na ilitaw at 
palayain ang mga konsultant ng 
NDFP na sina Prudencio Calubid at 
Rogelio Calubad, mga istap ng 
NDFP na sina Ariel Beloy at Leonar- 
do Ancheta at mga kamag-anak ni- 
lang sina Celina Palma, Gloria Soco 
at Gabriel Calubad. 

Ipinapangako ng Partido at Ba- 
gong Hukbong Bayan na gagawin 
nila ang lahat ng makakaya di la- 
mang para pagbayarin nang mahal 
ang mga responsable sa pagdukot 
at pagpapahirap sa kanila, kundi 
ang lahat ng may kagagawan ng 
walang habas na mga pamamaslang 
at iba pang karumal-dumal na pag- 
labag sa karapatang-tao. ABI 

Walang habas na paglabag sa karapatang-tao 


pataw ng parusang kamatayan sa mga kriminal ngunit patuloy na- 
man nitong binabasbasan ang AFP sa walang patumanggang pana- 
nakot, pagdukot at pamamaslang sa mga rebolusyonaryo at demokrati- 
kong pwersa kabilang na ang iba pang anti-Arroyong pwersa. Sumusunod 
ang pinakahuling mga paglabag ng mga armadong galamay ng estado sa 


P re r ng rehimeng Arroyo ang ligal na batayan sa pagpa- 


karapatang-tao: 

Hulyo 6. Pinatay si Pacquito 
Diaz, panrehiyong tagapangulo ng 
COURAGE sa Eastern Visayas. Bina- 
ril siya ng isang lalaki sa kanyang 
tindahan sa pamilihang bayan ng 
Barangay Banaba, Tacloban City. 

Hulyo 6. Pinaslang sa Padre 
Garcia, Batangas ang municipal co- 
ordinator dito ng Bayan Muna (BM) 
na si Andrew Dimaculangan. Siya 
ang ika-133 myembro ng BM na pi- 
natay mula 2001. 

Hulyo 5. Dinukot at di pa inili- 
litaw ng mga elemento ng 11th IB 
sa Barangay Santos-Santos, Moises 
Padilla, Negros Occidental si Cri- 
santo Fat, tserman ng lokal na 
tsapter ng Kilusang Magbubukid ng 
Pilipinas at upisyal din ng BM. 

Hulyo 3. Pitong upisyal ng Pi- 
nag-isang Samahan ng mga Tsuper 
at Opereytor Nationwide (PISTON)- 
Central Luzon ang dinukot ng mga 
elemento ng PNP-CIDG, 56th IB at 
69th IB sa Barangay Malabuñas, 
Angeles City. Matinding tortyur ang 
inabot ng mga biktima na sina Wil- 
liam Aguilar, Jose Ramos, Francis 
Aquino, Jose Bernardino, Fernando 
Poblacion, Argie de Jesus at Merli- 
to Lipio. Ayon kay Aguilar, pilit si- 
lang pinaaamin na may kaugnayan 
sila sa BHB. 

Sina Aguilar at de Jesus ay pi- 
nakawalan kinabukasan. Sina Ra- 
mos, Aquino, Bernardino at Pobla- 
cion ay patuloy na ibinibimbin sa 
isang safehouse sa kasong iligal na 
pag-iingat ng eksplosibo matapos 
ang gawa-gawang kwento ng mili- 
tar na may dala-dala umanong gra- 

nada ang apat. Hanggang ngayon 
ay hindi pa rin inililitaw si Lipio. 

Hulyo 3. Pinaslang ng mga ele- 
mento ng death squad sa kanyang 
bahay sa Yuzon, Guimba, Nu- 
eva Ecija 
coordinator sa prubinsya. 

Hulyo 3. Sinunog ng É 
walong nakabonet na ar- Á 
madong lalaki ang is- 
tasyon ng Radyo Caga- 
yano-DwRC sa pobla- 
syon ng Baggao, Cagayan 
bandang alas-dos ng mada- 
ling araw. Bago sunugin 
ang istasyon ay iginapos 
ang pitong istap ng ista- 
syon, kasama ang manid- f 
yer nitong si Susan Mapa 
at pinalabas matapos kumpiskahin 
ang kanilang mga cellphone. 

Bagamat nakabonet ang mga 
sumalakay sa istasyon, nakilala pa 
rin ng istap na mga elemento sila 
ng 5th ID. Matagal nang binaban- 
taan ng 5th ID ang istasyon dahil 
sa pagbatikos nito sa mga pang- 
aabusong militar at pagiging kriti- 
kal sa iba pang isyung pampulitika 
at sosyo-ekonomiko. 

Hunyo 30. Inistraping ng mga 
armadong lalaki ang bahay ni Or- 
lando Awingan sa Pinukpuk, Kali- 
nga. Si Awingan ay ama ng isang 
suspetsadong Pulang mandirigma. 

Hunyo 27. Mahigit 20 raliyista 
ang nasugatan nang tangkaing bu- 
wagin ng mga pulis ang kanilang 
martsa patungong Mendiola. Galing 
sa Mabuhay Rotonda ang mahigit 
3,000 nagmamartsa nang sila'y 


si John Gado, BM pan 
| a 


bombahin ng tubig galing sa dala- 
wang trak ng bumbero. Pinagbaba- 
tuta rin sila ng mga anti-riot police. 
Pinoprotesta ng mga raliyista ang 
walang habas na mga pampuliti- 
kang asasinasyon ng rehimeng US- 
Arroyo. 

Hunyo 26. Dinukot ng militar 
si Prudencio Calubid, konsultant ng 
NDFP sa usapang pangkapayapaan. 
Dinukot din kasama ni Calubid ang 
kanyang asawa, dala- 
f wa niyang istap at isa 
7 pang kamag-anak na 

sibilyan. Ayon sa isa ni- 
yang istap na nakatakas 
noong Hunyo 28 at si- 
AS yang nag-ulat ng insi- 
= dente, hinarang ng li- 
mang van ang kanilang sa- 
sakyan sa kahabaan ng Qu- 


bandang hatinggabi. (Ting- 
nan ang kaugnay na artiku- 
lo.) 


T Hunyo 26. Pinatay ng da- 


| 
Vi?! RPA-ABB ang lider magsasa- 


i lawang elemento ng tulisang 


kang si Wilfred Cornea, 49, sa 
Sagay City, Negros Occidental. 

Hunyo 26. Inambus at pinatay 
sa Barangay Laging Handa, Quezon 
City ng tatlong armadong lalaking 
nakabonet si Delfinito Albano, 46, 
meyor ng Ilagan, Isabela. Hinarang 
ng isang kulay puting Toyota Revo 
ang kanyang sinasakyang kotse at 
pinaulanan ito ng bala. Nakatakbo 
pa si Albano sa kalapit na gusali 
subalit sinundan siya ng mga kri- 
minal at pinagbabaril hanggang sa 
mamatay. 

Ilang araw bago pinaslang si 
Albano, nagbanta ang rehimeng 
Arroyo laban sa mga pulitiko at ne- 
gosyanteng nakikipag-ugnayan sa 
rebolusyonaryong kilusan. Malaon 
nang inaakusahan ng AFP si Albano 

na simpatisador umano ng BHB. 

Hunyo 25. Tinakot ng mga elemento ng 69th IB 
ang 177 manggagawang naglulunsad ng seminar sa 
Barangay Pulong-bulo Elementary School sa Angeles 
City. 

Batay sa pahayag ni Ludynela Hamor, presidente 
ng Smart Shirts Philippine Inc. Union, tatlong nakasi- 
bilyang mga sundalo ang dumating at nagtatatanong 
tungkol sa aktibidad ng mga manggagawa, kung sino 
ang organisador nito at sinu-sino ang mga lider ng na- 
sabing unyon. 

Hunyo 25. Dalawang babaeng estudyante ng Uni- 
versity of the Philippines na nagsasagawa ng panana- 
liksik at isang lalaking aktibistang magsasaka ang di- 
nukot ng militar sa Hagonoy, Bulacan. Hanggang nga- 
yon ay hindi pa inililitaw ng AFP ang mga mananalik- 
sik na sina Karen Empefio at Sherlyn Cadapan at ang 

aktibistang si Manuel Merino. 

Hunyo 24. Dinukot sa Barangay Tuktukan, Gui- 
guinto, Bulacan ng apat na lalaking armado ng mala- 
lakas na armas si Leonardo Ancheta, istap ng NDFP. 
(Tingnan ang kaugnay na artikulo.) 

Hunyo 17. Dinukot ng anim na pinaghihinalaang 
elemento ng Intelligence Service of the AFP si Roge- 
lio “Rudy” Calubad, 53, konsultant ng NDFP sa usa- 
pang pangkapayapaan na kumakatawan sa Bikol. Ka- 
sama niyang dinakip sa Barangay Bangkuruhan, Calau- 
ag, Quezon ang kanyang anak na si Gabriel, 29. Hindi 
pa rin inililitaw ng militar ang mag-ama. 

Hunyo 13. Sinalbeyds ng mga elemento ng 21st 
IB si Roberto Gonzales, 38, magsasakang taga-Baran- 
gay Ab-abaan, Balbalan, Kalinga. Dinukot si Gonzales 
noong Hunyo 9 at ilang araw na tinortyur bago pina- 
tay. Inakusahan siyang tagasuporta ng BHB. ABI 


Usapang pangkapayapaan, 
ipinupursige ng NDFP 


ang matagalang kapayapaan sa patuloy na pagtanggi nitong salubu- 


[orereta ng rehimeng Arroyo na wala itong interes na kamtin 


ngin ang mga pagsisikap ng National Democratic Front of the Philip- 
pines (NDFP) na maipagpatuloy ang usapang pangkapayapaan. 


Tumungo ang NDFP negotiating 
panel sa Oslo, Norway para kausa- 
pin ang mga upisyal ng gubyerno 
roon na tumatayong Third Party 
Facilitator sa negosasyon sa pagi- 
tan ng NDFP at ng Gubyerno ng Re- 
publika ng Pilipinas (GRP). Pangu- 
nahing layunin ng konsultasyon 
ang pag-aaral sa posibilidad ng 
pagpapatuloy ng usapang pangka- 
payapaan; at ng pagpapatuloy ng 
iba pang mga trabaho kaugnay ng 
negosasyong pangkapayapaan, pu- 
mayag man o hindi ang rehimeng 
Arroyo na muling buksan ang por- 
mal na pag-uusap. 

Pinag-usapan din kung papa- 
anong magiging mas epektibo ang 
Joint Monitoring Committee para 
sa pagpapatupad ng Comprehen- 
sive Agreement on Respect for Hu- 
man Rights and International Hu- 
manitarian Law (CARHRIHL). Ito'y 
sa harap ng tumitinding mga pag- 

labag sa karapatang-tao sa Pilipi- 
nas. 

Taliwas sa layunin ng NDFP, 
nagpadala rin ang GRP ng delega- 
syon sa Norway pero 
para lamang ipabatid / 
doon na hindi ito bu- N 
kas na makipag-usap /4 
dahil abala ito sa 
paglulunsad ng to- 
dong-gera laban sa 
rebolusyonaryong ki- 
lusan. Walang ma- > 
gawa ang gubyer- ” 
nong Norway kundi 
sabihing nirerespeto 
nito ang paninindi- 
gan ng GRP. 

Nakikipag-usap 
din ang NDFP sa iba 
pang mga pwersa at 
sektor, kabilang PB 
na ang mga á 
taong-simba- ` 

han at iba pang naghahangad ng 
matagalang kapayapaan. Nakiki- 
pag-ugnayan din ito sa oposisyong 
pulitikal sa layuning hawanin ang 
daan para sa usapang pangkapaya- 
paan sa harap ng pagsasara rito ng 
papet-pasistang rehimeng Arroyo. 
Sa batayan ng ganitong ugnayan, 
inaasahang magiging mas madali 
ang pagpapatuloy ng pag-uusap 
oras na mapabagsak ang kasaluku- 
yang rehimen. 
Kaugnay nito, naging mata- 
gumpay ang idinaos na pag- 
@2 uusap sa pagitan ni Sen. 
N) Consuelo “Jamby” Madridal 
B at mga kinatawan 


ON 


ng NDFP peace panel sa The Nether- 
lands sa pamumuno nina Kasamang 
Luis Jalandoni, Jose Ma. Sison at 
Fidel Agcaoili. Matapos ang dala- 
wang araw na dayalogo, nilagdaan 
nila noong Hunyo 27 ang kanilang 
pinag-isang pahayag. Isinaad sa 
pahayag na ang rehimeng Arroyo 
ang kagyat na responsable sa pina- 
kamabibigat na problema ngayon 
sa Pilipinas. Iginiit din doon na 
kailangang pagkaisahin ang mama- 
mayang Pilipino para lutasin ang 
armadong tunggalian at kailangang 
maipagpatuloy ang usapang pang- 
kapayapaan sa pagitan ng GRP at 
ng NDFP. 

Pinuna nito ang dumaraming 
paglabag sa karapatang-tao at ang 
“all-out war” ng rehimen laban sa 
mga rebolusyonaryong pwersa at 
sinabing makapagpapalala lamang 
ito sa krisis pampulitika at sulira- 
ning sosyo-ekonomiko ng bansa. 

Mahigpit silang nanawagan na 
muling buksan ang usapang pang- 
kapayapaan at pagtulungang ma- 
alis ang bansag na terorista sa 
PKP-BHB at kay Jose Ma. Sison, 
punong konsultant sa pulitika ng 
NDFP. 

Sa kabila ng matayog na ha- 
ngarin ng pakikipag-usap ni Sena- 
tor Madrigal, ang kanyang inisyati- 
ba ay labis na binatikos at ibinasu- 
ra ng rehimeng Arroyo. Binantaan 
pa siyang kakasuhan ng “pagtatak- 
sil sa bayan,” sedisyon at kung ano 
pa ang maisip nila. 

Bago pa ito, kumukulo na ang 
dugo ng rehimeng Arroyo kay Ma- 
drigal dahil sa pagtutulungan nila 
ni Cong. Satur Ocampo ng Bayan 
Muna sa paghahatid sa United Na- 
tions High Commissioner for Hu- 
man Rights (UNHCHR) sa Geneva, 
Switzerland ng mga reklamo tung- 
kol sa malawakang paglabag sa ka- 
rapatang-tao sa ilalim ng rehimeng 
Arroyo. 

Ang patuloy na pagmamatigas 
ng rehimeng Arroyo ay muling nag- 
papatunay na mas interesado itong 

maglunsad ng todo-largang gera sa 
halip na lutasin ang mga panlipu- 
nang ugat ng kasalukuyang digma- 
ang sibil. Inaatake nito maging 
ang mga pwersang nasa ligal na 
arena at lahat ng hindi sumasang- 
ayon sa bulok, mapaniil, anti-de- 


mokratiko at anti-mamamayang pa- 
takaran at programa nito. 

Sa pagmamatigas ni Gloria Ar- 
royo sa militaristang solusyon, 
sadyang magiging mahirap isulong 
ang usapang pangkapayapaan sa 
ilalim ng kasalukuyang rehimen. [E 


Paglalatag ng mga hakbang 
tungong batas militar 


uso at sistematiko nang inilalatag ng Malakanyang ang mga kat- 

wiran, saywar at iba pang paghahanda para sa ibayo pang panu- 
nupil sa mga lumalabang mamamayan, laluna sa mga progresibong 
maslider at aktibista, sa malawak na demokratikong kilusan at sa 
mga nagrerebeldeng pwersang militar. Ayon mismo sa matataas na 
upisyal ng rehimen, maaaring humantong ang kanilang mga hak- 
bang sa deklarasyon ng batas militar. 

Pinakahuling ginamit na sangkalan ng rehimeng Arroyo ang 
isang bidyong nagpapakita kay Gen. Danny Lim, dating kumander ng 
1st Scout Ranger Regiment, kasama ang tatlo pang kapwa upisyal na 
nagbabasa ng deklarasyon ng pag-atras ng kanilang suportang mili- 
tar sa rehimeng Arroyo para mawakasan na ang paghahari ng bogus 
at kriminal na pangulong Arroyo at palitan ito ng bagong gubyerno. 
Ipinalabas ang naturang bidyo ng ABS-CBN nitong Hulyo 3. 

Walang paliwanag kung paanong “bigla na lamang” dumating 
ang bidyo sa tanggapan ng ABS-CBN. Bagamat wala pang tahasang 
nalalabag na batas at nasa hangganan pa ng larangang ligal ang 
pag-uurong ng suportang militar sa rehimen, ginagamit na ng Ma- 
lakanyang ang deklarasyong binasa ni General Lim para palabasing 
mayroon ngang tangkang kudeta noong Pebrero. Patunay umano 
itong may batayan ang pagdedeklara ng State of National Emergency 
(SONE) at paglalabas ng Presidential Proclamation 1017. 

Bago pa ito, ilang linggo na ring may “misteryoso” at “di-mai- 
paliwanag” na mga pagsabog ng mahihinang bomba sa iba't ibang 
lugar sa Metro Manila at iba pang syudad, pangunahin na sa mga 
kampo at pasilidad ng pulisya. Ayon kay National Security Adviser 
Norberto Gonzales, gawa raw ito ng mga “destabilizer” na “tiyak” na 
manggugulo hanggang sa State of the Nation Address ni Arroyo sa 
Hulyo 24. 

Kaakibat ng lahat ng mga pangyayaring ito, ipinauna na ng Ma- 
lakanyang na di lamang State of National Emergency (SONE) kundi 
batas militar pa ang maaari nilang ideklara kaugnay ng mga “ban- 
tang destabilisasyon.” Tahasang sinabi ni Executive Secretary Edu- 
ardo Ermita na ang pagdedeklara ng SONE noong Pebrero 24 ay 
unang yugto pa lamang ng gradwal na paggamit ng kapangyarihan 
ng gubyerno. Aniya, “Mas may kumpyansa na kaming magdeklara 
muli ng SONE kapag kinakailangan... Ang mga susunod na hakbang 
ay makakahalintulad ng mga ginawa ni Marcos noong maagang ba- 
hagi ng dekada 1970--ang pagsususpinde ng writ of habeas corpus 
at kasunod niyon ang pagdedeklara ng batas militar.” ABI 

MATATAGUMPAY NA OPENSIBA NG BHB 


5 armas, nasamsam sa ambus sa Masbate 


TATLONG M16, dalawang maiikling 
baril, mga bala at isang radyong 
VHF ang nasamsam ng Bagong 
Hukbong Bayan nang ambusin ni- 
to ang private army ng isang des- 
potikong panginoong maylupa sa 
Barangay Casa Batuan sa Ticao, 
Masbate nitong Hunyo 29. 

Tinambangan ng mga Pulang 
mandirigma bandang alas-5:00 ng 
umaga ang goons ni Bobie Hona- 
san, na malaon nang isinusum- 
bong ng mga magsasaka sa lugar 
dahil sa mga kriminal na panana- 
gutan niya sa masa. 

Ayon sa pagsisiyasat ng mga 
rebolusyonaryong organisasyong 
masa sa erya, mahigit 300 magsa- 
saka ang pinalalayas ni Honasan 


sa tig-isang libong ektaryang 
Hacienda Honasan at Hacienda 
Ara. Ipinasunog din niya ang mga 
bahay ng ilang magsasaka. 

Dalawang myembro ng kan- 
yang private army ang namatay sa 
labanan. 

Ang pananambang sa private 
army ay halos kasabay ng opera- 
syong harasment ng BHB sa kam- 
po ng Regional Mobile Group ng 
Philippine National Police (RMG- 
PNP) sa San Jacinto, Ticao kung 
saan malubhang nasugatan ang 
isang elemento ng RMG. 

Kasabay ding hinaras ng mga 
Pulang gerilya ang kampo ng Phil- 
ippine Army sa Barangay Armenia, 
Uson. 


Armori ng meyor nireyd ng BHB, 5 armas nasamsam 


LIMANG armas ang nasamsam ng 
mga gerilya ng Henry Abraham 
Command ng BHB nang salakayin 
nila ang bahay ng isang abusa- 
dong meyor sa Cagayan at limasin 
ang armori. 

Nireyd ng BHB ang bahay ni 
Meyor Eulogio Agatep ng Lasam sa 
Barangay Callao Sur noong Hunyo 
20. Ang bahay ni Agatep ang nag- 
sisilbi ring bolahan ng hweteng sa 


munisipalidad. 

Nasamsam ng BHB ang isang 
M16, limang 12-gauge shotgun, 
isang sniperscope at mga bala. 
Naisagawa ng mga Pulang mandi- 
rigma ang reyd na walang putok sa 
loob lamang ng 15 minuto. Mada- 
ling nakalapit at nakapasok sa ba- 
hay ang mga gerilya sa pamamagi- 
tan ng pagpapanggap na mga sun- 
dalo ng gubyerno. 


5 sundalo, patay sa Abra at Kalinga 


LIMANG elemento ng kaaway ang 
napatay sa dalawang magkahiwa- 
lay na aksyong militar ng BHB sa 
Abra at Kalinga nitong Hunyo. 

Sa Kalinga, inambus ng isang 
iskwad ng Leo Cawilan Command 
ang mga nag-ooperasyong sundalo 
ng 21st IB sa pagitan ng mga bar- 
yo ng Lower Taloctoc at Tanglag sa 
Lubuagan noong Hunyo 29. Isang 

sundalo ang napatay at isa ang 
nasugatan. 

Sa Abra, tatlong elemento ng 
41st IB at Engineering and Cons- 
truction Battalion ang napatay at 
isa ang nasugatan nang salakayin 
ng isang iskwad ng Agustin Beg- 
nalen Command ang kanilang 
kampo sa Caganayan, Tineg noong 
madaling araw ng Hunyo 28. 


Mga pulis, inambus 
sa Catanduanes 


INAMBUS ng isang yunit ng BHB 
sa ilalim ng Nerissa San Juan Com- 
mand ang mga tropa ng PNP sa 
Barangay Mayngaway, San Andres, 
Catanduanes nitong Hulyo 1. Na- 
samsam ng BHB ang tatlong mai- 
ikling baril. 

Nakasakay sa mga motorsiklo 
ang anim na pulis nang tamba- 
ngan sila. Napatay si Sr. Insp. 
Alexander Diaz, group commander 
ng PNP Provincial Mobile Group ng 
Catanduanes, at si P01 Joselito 
Tubo Jr. Apat pang elemento ng 
PNP ang nasugatan. 


Mga aksyong militar 
sa Camarines Sur 


TATLONG matatagumpay na ak- 
syong militar ang inilunsad ng 
BHB at milisyang bayan (MB) sa 
Camarines Sur mula Hunyo 25-27. 
Isang tinyente ang napatay sa 
mga operasyong ito. 

Hinaras ng apat-kataong tim 
ng MB ang Special Operations 
Team ng 42nd IB sa Tanag, Libma- 
nan nitong Hunyo 27. Napatay sa 
labanan ang isang 2Lieutenant 
Bernardo, kumander ng “C” Coy at 
nasugatan ang ilan pang sundalo. 

Bago ito, pinasabugan ng da- 
lawang Pulang mandirigma ng eks- 
plosibo ang nakasakay na mga 
sundalo ng 65th IB sa Maharlika 
Highway sa Barangay Pecuaria, 
Bula nitong Hunyo 26. Patungo 
noon ang mga sundalo sa hed- 
kwarters ng 9th ID sa bayan ng Pi- 
li mula sa Ligao City. Maraming 
nasugatan sa hanay ng militar. 

Hinaras din ng BHB ang de- 
tatsment ng “B” Coy ng 31st IB sa 
Barangay Taisan, Sipocot nitong 
Hunyo 25. May ilang namatay na 
mga sundalo, ayon sa ulat ng mga 
nakasaksing sibilyan. 


alawak ang suporta 
sa impeachment kay Arroyo 


iba't ibang personahe, organisasyon at mga sektor laban kay Gloria 


C feet iten na mga bagong kasong impeachment ang isinampa ng 


Macapagal-Arroyo nitong nagdaang dalawang linggo. Ultimong la- 
yunin sa pagsasampa ng mga kasong ito laban kay Arroyo ang mapatal- 
sik siya sa pamamagitan ng impeachment. Pero dahil batid pa rin ng mga 
nagdemanda ang malaking posibilidad na ibabasura lamang ng mga ma- 
ka-Arroyong kongresista ang kaso, minimum nilang layunin na maisiwa- 


lat man lamang sa pamamagitan ng 


ni Arroyo laban sa mamamayan. 
Anim na kaso na ng impeach- 
ment ang hiwa-hiwalay na isinam- 
pa. Sa pamamagitan nito, sinisikap 
lutasin ng mga anti-Arroyong 
pwersa ang iba't ibang teknikalidad 
tulad ng usapin kung anong petsa 
talaga natatapos ang “isang taong 
palugit” bago pahintulutan ang pa- 
nibagong pagsasampa ng kasong 
impeachment. Pilit itong inuukilkil 
ng mga kongresistang maka-Arro- 
yong nagnanais hadlangan ang 
proseso ng impeachment. Gayun- 
din, sa sunud-sunod na pagsasam- 
pa ng kaso, pinanghahawakan ng 
mga anti-Arroyong pwersa ang ini- 
syatiba upang hindi na ito guluhin 
at masabotahe. Pinakaiiwasan nila 
ang nangyari noong isang taon 


8 


Kongreso ang mabibigat na krimen 


nang maunang magsampa ng ma- 
hinang kasong impeachment ang 
abugado ng pamilyang Marcos na si 
Oliver Lozano. Karakarakang ibina- 
sura ang kaso dahil sa kawalan ni- 
to ng merito at naunsyami ang 
pagpapatalsik kay Arroyo sa pama- 
magitan ng impeachment. 

Noong una'y minamaliit at ki- 
nukutya ng Malakanyang ang tina- 
guriang “impeachment ng mama- 
mayan laban kay Arroyo.” Subalit 
di naglao'y hindi na nito maitang- 
gi ang malawak na pagkakaisa at 
suporta para rito ng iba't ibang 
sektor ng mamamayan. 

Sinentruhan ng mga bagong 
kasong impeachment ang tatlong 
pangunahing reklamo laban kay Ar- 


royo: 

1. Pagpapairal ng mga hakba- 
nging pandiktador at mga pasis- 
tang krimen. Kabilang dito ang 
pagsupil sa karapatan sa malayang 
impormasyon, pagpapahayag at 
pagtitipon: ang pag-utos at pang- 
uupat ni Arroyo ng mga pamamas- 
lang ng AFP at mga death squad ni- 
to sa mga aktibista at taong-mid- 
ya; pagharang sa mga pagsisiyasat 
ng lehislatura na may kaugnayan sa 
mabibigat na kasong kriminal ni 
Arroyo: gayundin ang mga hinus- 
gahan na ng Korte Suprema na mga 
paglabag sa konstitusyon, pag- 
abuso sa kapangyarihan ng presi- 
dente at paglabag sa mga karapa- 
tang sibil ng mamamayan tulad ng 
mga kautusan at hakbangin sa ba- 
langkas ng Presidential Proclam- 
ation 1017, Executive Order 464, 
calibrated preemptive response, at 
iba pa. 

2. Malawakang pandaraya sa 
eleksyong 2004, kabilang ang pag- 
papalit ng mga ballot box at mani- 
pulasyon ng mga boto, na pina- 
tampok ng direktang pakikipagkut- 
saba ni Arroyo mismo kay COMELEC 
Commissioner Virgilio Garcillano at 
pagkaimbwelto rin ng ilang mga 
namumunong heneral na pawang 
nailantad sa kumalat na “Hello Gar- 
ci” tape. 

3. Malakihang korapsyon, ka- 
bilang na ang paggamit ng malala- 
king pondo (hanggang mga P6 bil- 
yon) mula sa iba't ibang ahensya 
ng gubyerno para gastusin sa kam- 
panyang elektoral ni Arroyo at pa- 
nunuhol sa mga pambansa, kongre- 
syunal at lokal na upisyal ng gub- 
yerno, tulad ng mga naisiwalat na 
pagnakaw ni Arroyo at mga alipu- 
res niya sa bilyun-bilyong pondo 
mula sa programang Ginintuang 
Masaganang Ani, road users” tax, 
mga nabawing nakaw na yaman ng 
mga Marcos, at malalaking kontra- 
ta ng gubyerno na pinasok at per- 
sonal na pinakinabangan niya at 
ng malalapit sa kanya. [AB] 

Sunud-sunod na kaso 


Hunyo 26. Humigit-kumulang 300 organisa- 
syon at kilalang mga personaheng kabilang sa Ci- 
tizens” Impeachment Case versus Gloria Macapa- 
gal-Arroyo ang naglamay sa Kongreso upang tiya- 
king sila ang unang makapagsasampa ng kaso. 
Kabilang sa mga unang lumagda sa kaso sina Ze- 
naida “Nini” Quezon-Avancefia, anak ng dating 
pangulong Manuel L. Quezon, National Artist for 
Literature Bienvenido Lumbera: Renato Reyes ng 
Bagong Alyansang Makabayan, Bro. Eddie Villa- 
nueva ng Bangon Pilipinas: Hyatt 10: at iba pang 
nagbitiw na upisyal ng rehimeng Arroyo. 

Hunyo 27. Pinangunahan ni dating Vice Pres. 
Teofisto Guingona Jr. ang pangalawang isinumi- 
teng reklamo batay sa mga kongklusyon ng Ci- 
tizens Congress for Truth and Accountability. Si- 
nabayan ito ng panawagan ni Guingona para sa 
civil disobedience ng mamamayan sakaling muling 
harangin ng mga tauhan ni Arroyo ang bagong 
prosesong impeachment. 

Hunyo 28. Isa pang kasong impeachment ang 
isinampa sa pangunguna ni Caloocan City Bishop 
Deogracias Yhiguez. Binatikos ito ng Malakan- 
yang subalit umani ng suporta ang kanyang hak- 
bang mula sa mga pinuno ng Catholic Bishops 
Conference of the Philippines, kabilang ang pre- 
sidente nitong si Archbishop Angel Lagdameo at 
sina Archbishop Oscar Cruz ng Pangasinan at 
Gaudencio Cardinal Rosales ng Maynila. 

Hunyo 28. Mga kabataan ang bumuo ng ika- 
apat na grupong naghain ng kaso. Pinangunahan 
ito ng Youth Demanding Arroyo's Removal (Yo- 
uth-DARE) na kinatawan ni Abigail Binay, batang 
abugadong anak ni Mayor Jejomar Binay ng Ma- 
kati City. 

Hulyo 3. Sa pangunguna ni Fr. Rolly de Leon 
ng Norzagaray, Bulacan, isinampa ang ikalimang 
kasong impeachment. Kasama ni Father de Leon 
si Erlinda Cadapan, dating campaign manager ni 
Arroyo at 14 na iba pang organisasyong nagtata- 
guyod ng karapatang-tao sa iba't ibang rehiyon. 

Hulyo 6. Pinakahuling nagsampa ng kaso ang 
mahigit 100 kababaihan sa pangunguna ng GA- 
BRIELA, Gabriela Women's Party at Samakana. 

Samantala, noong Hulyo 5 ay pumirma sa isa 
pang kasong impeachment ang Be Not Afraid 
Movement ni Sen. Panfilo Lacson at mga kapana- 
lig ni Sen. Gregorio Honasan. Pormal nilang isa- 
sampa ang kaso sa Hulyo 24. [AB 

iglang 
edukasyong masa 
sa Cagayan 


alawang taon nang masiglang naipatutupad 
D ang programa sa edukasyong masa sa Northern 


Front ng Cagayan Valley. Bunga ito ng kapasya- 
han at mga kaparaanang iniluwal ng panrehiyong 
kumperensya hinggil sa edukasyon na ginanap noong 
2004. 

Mula noon, mabilis at maramihang napagtatapos 
ang masa sa Pambansa-Demokratikong Paaralan (PA- 
DEPA), pati na sa Pangkalahatang Kursong Masa (Pa- 
kum), Espesyal na Kursong Masa (Eskum) at iba pang 
batayang pag-aaral. 

Para mabisang matugunan ang kapasyahan ng 
panrehiyong kumperensya, naglunsad muna ang 
Northern Front ng panlarangang kumperensya sa edu- 
kasyon na dinaluhan ng lahat ng upisyal sa eduka- 
syon, propaganda at pangkultura hanggang sa antas 
ng iskwad. Dinaluhan din ito ng buong Komiteng La- 
rangan. 

Kagyat pagkatapos ng panlarangang kumperensya 
ay sinimulan ang pagsasanay ng mga instruktor. Ang 
unang bats ay kinabilangan ng 13 Pulang mandirigma 
at apat na myembro ng organisasyong masa. Kinabu- 
kasan, 10 pang magsasaka ang sinanay maging ins- 
truktor. Samantala, ang unang bats ng mga nagsanay 
ay agad na lumarga sa mga baryo para ibreyktru ang 
malawakang pagbibigay ng pag-aaral. Inuna nila ang 
isang sityo sa loob ng isang binabawing erya. 

Umaga pa lamang ay nabigyan nila ng Eskum-Ka- 
babaihan ang grupong pang-organisa ng Makibaka sa 
lugar. Kinahapunan, pinuntahan nila ang bahay na 
may pinakamalaking telebisyon at karaniwang pinu- 

puntahan ng karamihan ng tagaba- 
ryo. Hiniling ng mga bagong sanay 
na instruktor na makapagdaos do- 
on ng pulong masa kinagabihan at 
magamit ang TV at VCD player para 
makapagpalabas ng dokumentaryo. 
Nang anyayahan ang taumbaryong 
dumalo sa pulong, lalo silang nahi- 
mok dahil kabilang sa adyenda ang 
talakayan hinggil sa pagpapabura 
sa interes ng kanilang utang sa 
mga usurero sa harap ng malaking 
pinsalang dulot ng malakas na bag- 
yo sa kanilang 
mga pananim. 
Umabot sa 94 
katao ang duma- 
ting noong gabing 
iyon at nakakuha 
ng Maikling Kurso 
sa Lipunan at Re- 
bolusyong Pilipino 
(MKLRP) sa loob 
ng apat na oras. 


At kung dati'y hindi 
nakasanayan ng mga 
magsasaka ang 
pagbabasa at pag-aaral, 
ngayo'y tinatanong na 
nila ang BHB kung “apay 
ni Juan adda PADEPA nan 


298 katao ang nabigyan ng iba't 
ibang batayang kursong masa. Sa 
ikalawang hati ng 2004, mahigit 
680 ang nakakuha ng MKLRP at Es- 
kum Pinagsanib: 418 ang nakakuha 
ng MKLRP: 275 ang nakakuha ng 
Eskum-Magsasaka, 92 ang nakaku- 
ha ng Eskum-Kababaihan, 57 ang 
nakakuha ng Eskum-Kabataan, 57 
ang nakapag-aral ng Rebolusyonar- 
yong Gabay sa Reporma sa Lupa: 
21 ang nakakuha ng Limang Gin- 
tong Silahis, 430 ang nakapag-aral 
ng Comprehensive 
Agreement on 
Respect for Human 
Rights and Inter- 
national Humani- 
tarian Law, at 17 
ang nakakuha ng 
Kursong Aktibista. 

Magdadala- 
wantaon nang na- 
susustini ang ga- 


Tatlong mandirig- ket siak awan pay?” yong masiglang 
mang katatapos (Bakit may PADEPA na si pagbibigay ng 
lamang magsanay Juan at ako'y wala pa?) pag-aaral sa 
bilang instruktor Northern Front. 
ang nagbigay ng Pagsapit ng 2005, 
pag-aaral sa tu- masayang iniulat 
long ng VCD na nagsilbing suple- ng mga kagawad ng larangan na sa 
mento. Agad naiugnay ng mga nag- pinakahuli nilang kampanyang 


sidalo ang ilulunsad na “kampan- 
yang bura-utang” sa kanilang ka- 
apihan at pagsasamantala bilang 
mga magsasaka at sa pangangalla- 
ngan ng rebolusyonaryong pagkilos 
para baguhin ito. 

Makailang beses na naulit ang 
gayong matagumpay na karanasan. 
Sa ikalawang sityo ay 82 katao ang 
nakatapos ng MKLRP. Sa ikatlo ay 
41 katao ang nakatapos ng Eskum. 
At sa ikaapat ay may 81 katao pa 
ang nakakuha ng MKLRP. Sa ikala- 
wa hanggang ikaapat na pag-aaral, 
ang mga instruktor mula sa BHB ay 
nagkaroon na ng maraming katu- 
wang na instruktor mula sa hanay 
ng mga magsasakang nakakuha na 
ng MKLRP at Eskum. 

Sa kabuuan, sa apat na sityong 
inikot sa loob ng apat na araw ay 

edukasyon ay mahigit 2,000 mag- 
sasaka ang nabigyan ng mga aralin 
sa PADEPA sa loob ng tatlong bu- 
wan. 

Naging susi sa pagsigla ng edu- 
kasyong masa ang matamang pag- 
tutok ng mismong komite ng Parti- 
do sa larangan. Sa antas na ito 
nagsimula ang pagsisikap na tas- 
ahin ang kalagayan at tukuyin ang 
mga solusyon upang sumigla ang 
gawain sa edukasyong masa. Ito 
ang nanguna sa pagpapatupad ng 
mga plano at hakbangin sa pagsa- 
sanay, pagbubuo at pagpapagana 
ng mga grupong instruktor sa ha- 
nay ng BHB at masa. 

Signipikanteng mabanggit na 
anim sa pito-kataong kwerpo ng 
mga instruktor mula sa hukbong 
bayan ang nagmula sa uring mag- 


sasaka. Ibig sabihi'y matagumpay 
na nabaka ng mga instruktor na 
magsasaka ang kanilang pagkama- 
hiyain para maipagtagumpay ang 
kampanyang edukasyon. 

Napatunayan din ng kanilang 
karanasan na ang gawaing eduka- 
syon, gaya ng lahat ng gawain, ay 
dapat mahigpit na inilalapit sa in- 
teres ng masa upang mapasigla at 
maipatupad. Sa pag-iimbita sa mga 
pag-aaral, hindi sapat na sabihing 
“pumunta kayo sa pag-aaral mama- 
yang gabi.” Nahihimok ang interes 
ng masa sa pag-aaral kung ipinali- 
liwanag ang halaga ng edukasyon 
sa pagtukoy ng solusyon sa proble- 
ma sa kalamidad, usura, upa sa lu- 
pa, pangangamkam ng lupa at iba 
pa. 

Sa mismong pag-aaral, masigla 
ang paglahok nila kung mahigpit 
na iniuugnay ang kongkretong ka- 
lagayan ng mga magsasaka at iba 
pang sektor sa paksang kanilang 
pinag-aaralan. Nakikita rin ng ma- 
sa ang mahigpit na kabuluhan ng 
kanilang natanggap na pag-aaral 
sa mga solusyon sa mga kagyat at 
praktikal na problema nila sa pa- 
mamagitan ng pagsusunod ng mga 
pulong masa at pagpaplano para sa 
kampanyang masa pagkatapos ng 
mga pag-aaral. 

Higit sa lahat, naipakita sa 
pagsusulong ng edukasyon sa 
Northern Front kung paano suma- 
salig ang BHB sa lakas at kakaya- 
han ng masa. Nang masanay at ma- 
bigyan ng kumpyansa sa pagbibi- 
gay ng pag-aaral, tumaas ang ka- 
siglahan ng mga magsasaka sa ga- 
waing edukasyon. “Kaya rin pala 
naming magturo!” sabi ng isa. 

Ikinatutuwa ng mga kasama sa 
BHB na marinig na nanonood ng 
VCD ng Eskum-Magsasaka ang mga 
kabahayan kung saan mga lokal na 
lider magsasaka na ang nangungu- 
na. Nariyang magpunta na ang mga 
magsasaka sa eryang pinagpapala- 
wakan at mag-ulat sa Hukbo na na- 
kapagpatapos sila ng 50 katao ng 

MKLRP sa pamamagitan ng pagpapakilos sa mga kasa- 
pi ng kalapit na lokal na sangay ng Partido, mga gru- 
pong pang-organisa, at mga lider ng organisasyong 
masa para magbigay at maghanda ng mga pag-aaral. 
At kung dati'y hindi nakasanayan ng mga magsasaka 
ang pagbabasa at pag-aaral, ngayo'y tinatanong na 


ako'y wala pa?) 


CARP: Maanomalya at inutil 


alaking panloloko! Ito ang nagkakaisang tugon ng masang mag- 
M sasaka sa pakana ng rehimeng Arroyo na palawigin pa ang inutil 


na Comprehensive Agrarian Reform Program (CARP) hanggang ta- 


ong 2013. 

Ang gayong balak na pagpapa- 
lawig ng CARP ay nakabatay umano 
sa pangangailangang magpamaha- 
gi ng 500,000 ektarya pang lupain. 
Isa itong malaking panloloko dahil 
ang totoo, wala pang signipikan- 
teng bahagi ng mga lupaing mara- 
pat na ipamahagi ang aktwal na 
napasakamay ng mga magsasaka 
mula nang unang ipatupad ang 
CARP noong 1988. Katunayan, la- 
long dumami ang nawalan ng lupa 
at lalo pang lumawak ang mga 
lupaing saklaw ng 
dati nang malala- 
king panginoong 
maylupa sa ban- 
sa. 

Ang tunay na 
layunin ni Arroyo 
sa pagpapalawig sa 
CARP ay gamitin ang 

pondo nito para sa sariling kapaki- 
nabangan. Alinsunod sa batas, isa 
sa mga dapat pagkukunan ng pon- 
do ng CARP ang 5683 milyon o P38 
bilyong nakaw na yaman ng mga 
Marcos. Ngunit halos nasaid na ito 
ng rehimen. Noong nakaraang ta- 
on, matatandaang umabot sa P27 
bilyon mula sa kayamanang ito ang 
kinurakot gamit ang iba't ibang 
umano'y suportang programa sa 
ilalim ng CARP. Dagdag pa rito ang 
P544 milyong pondo na ginamit sa 
maanomalyang programang pang- 
abono na ginastos ni Arroyo 
para sa kanyang kampanyang 
pang-eleksyon noong 2004. 

Sa ngayon, balak ni Arro- 
yo na simutin ang P7 bilyong 
natitira sa nakaw na yaman 

ng mga Marcos na hawak na ng 


nila ang BHB kung “apay ni Juan adda PADEPA nan ket 
siak awan pay?” (Bakit may PADEPA na si Juan at 


Dahil sa masiglang kampanyang edukasyon, bu- 
kambibig na ng mga magsasaka sa Northern Front ng 
Cagayan Valley ang terminong PADEPA. [AB] 


gubyerno. Gusto rin niyang kopo- 
hin ang dagdag na pondo mula sa 
iba't ibang ahensya ng gubyerno. 
Kabilang dito ang P7.77 bilyon 
mula sa Overseas Development As- 
sistance (ODA) na nakalaan din sa 
CARP at ang karagdagang 535 mil- 
yong nakaw na yaman ng mga Mar- 
cos (P1.85 bilyon sa palitang 
P53:51) na nakalagak ngayon sa 
isang brokerage account sa New 
York City, USA. 

Matatandaang ginagastusan 
ang CARP sa pamamagitan ng espe- 
syal na pondong Agrarian Reform 
Fund o ARF na nakapailalim sa kon- 
trol ng presidente. Mula 1988 
hanggang 2006 ay tinatayang uma- 
abot na sa mahigit P500 bilyon 
ang nailalaan para rito. 

Saksakan ng kainutilan. Sa 18 
taong implementasyon ng (CARP, 
mahigit isang milyong ektarya la- 
mang ang nasaklaw nito sa kabuu- 
ang 10.3 milyong ektaryang orihi- 
nal na target na lupang dapat sak- 
lawin ng programa. Sa halip na ma- 
baklas ang malalawak na pag-aari 
ng mga panginoong maylupa, na- 
gawa pa nilang lalong palawakin 
ang hawak nilang lupain sa pama- 
magitan ng paggamit ng mismong 
mga probisyon ng CARP. Nagamit 
nila ang iba't ibang pakana katulad 
ng Stock Distribution (Option 
(SDO), paglimita sa sasaklawing lu- 
pa sa maisan at palayan, paghati- 
hati ng lupa sa mga kamag-anak 
para hindi masaklaw ng programa, 
pagpapalit-gamit ng lupa mula 
agrikultural tungong komersyal at 
industriyal at iba pang klasipika- 
syong hindi saklaw ng CARP. 

Hanggat di nila nakukumpleto 
ang bayad, hindi pa lubusang pag- 
aari ng mga magsasaka ang ipina- 

ngangalandakang naipamahagi 
nang isang milyong ektarya. 

Tatlumpung taon itong pahu- 
hulugan, kadalasan sa presyong 
idinidikta ng panginoong maylu- 
pa. Samantala, hindi pa titulo 
kundi mga Certificate of Land Ow- 
nership Award o CLOA lamang ang 
ibinibigay sa magsasaka. Magaga- 
waran lamang sila ng Emancipati- 
on Patent (EP), na katumbas ng ti- 
tulo, kapag nakumpleto na nila 
ang pagbabayad. 

Dahil sa korapsyon at iba't 
ibang mga depekto at butas ng 
batas, mahigit 2,000 CLOA at EP 
na sumasaklaw sa 380,000 ektarya 
at libu-libong mga pamilya ng 
magsasaka ang nakansela noong 
2004, kasama na ang mga EP na 
naipamahagi na noong nakaraang 
mga dekada. Sa 2.1 milyong bene- 
pisyaryo umano ng CARP, 1.7 mil- 
yon pa lamang ang may hawak na 
EP at CLOA noong Disyembre 
2004. Ang maliit na porsyento pa 
lamang na nabigyan na ng EP ang 
lubos nang nagmamay-ari ng lu- 
pang binubungkal. 

Ang kumbersyon ng lupain ay 
nagresulta sa pagbaba ng kabuu- 
ang nabubungkal na lupa mula 
9,974,871 ektarya noong 1991 tu- 
ngong 9,670,793 ektarya noong 
2002. Hindi pa kasali rito ang lu- 
paing dumaan sa pagpapalit-ga- 
mit para makaiwas ang pangino- 
ong maylupa sa CARP. 

Marami ring mga lupain ang 
naremata dahil hindi na nakaba- 
yad sa amortisasyon ang mga 
magsasaka sa iba't ibang kadahila- 
nan, pangunahin na ang kawalan 
ng suportang serbisyo mula sa 
gubyerno at pagbaba ng presyo ng 
kanilang mga produkto. 

Karaniwan nang nangyayari na 
ang mga CLOA at EP ay muling na- 
bibili ng mga panginong maylupa 
at mga commercial at real estate 
developer. Kaya talagang malaking 
kahungkagan ang ipinangangalan- 
dakang tagumpay ng CARP. ABI 

SA IBAYONG DAGAT KD 
Mga Maoista sa Nepal, 
umaani ng tagumpay 


ng mamamayan ang monarkiya at ang mga partidong par- 


44 M ga Maoista ang dapat mamuno sa bansang ito. Nakita na 


lamentaryo at ang nais ng kalakhan ng masa ngayon ay 
ang mga Maoista naman ang mamuno.” 


Ito ang pahayag nitong Hunyo 
30 ng tagapangulo ng Communist 
Party of Nepal-Maoist (CPN-M) na 
si Pushpa Kamal Dahal, mas kilala 
sa kanyang pangalan-sa-pakikiba- 
ka na Prachanda. Binitiwan niya 
ang pahayag habang nagpapatu- 
loy ang negosasyon sa pagitan ng 
rebolusyonaryong kilusan at ng 
bagong gubyerno sa Nepal hinggil 
sa pagbabago ng konstitusyon at 
pagbubuo ng transisyunal na gub- 
yernong hahalili sa ibinagsak na 
monarkiya. 

Nagkasundo ang gubyerno at 
mga rebolusyonaryong pwersa no- 
ong Hunyo 16 na magsama sa ita- 
tayong pamahalaang pantransi- 
syon habang pinaghahandaan ang 
eleksyon para sa kapulungang ta- 
gapagtatag (constituent assemb- 
ly) na magpapasya sa magiging 
anyo ng bagong gubyernong pam- 
bansa. 

Ang kasunduan ang pinakahu- 
ling inabot ng pakikipag-alyansa 
ng CPN-M sa ' mga e na partido 


pulitikal laban sa absolutong pag- 
hahari ni Gyanendra. Umaani ng 
mga tagumpay ang mga pwersang 
pinamumunuan ng CPN-M mula 
nang mapaurong ng unos ng kilu- 
sang masa at armadong pakikiba- 
ka ang kinamumuhiang hari. 

Kapangyarihan ng hari, bina- 
li. Pinakamakabuluhang tagumpay 
ng mga rebolusyonaryong pwersa 
at sambayanang Nepali ang pag- 
wawakas sa kapangyarihang puli- 
tikal ni Haring Gyanendra. Mata- 
gumpay nila itong naigiit bunsod 
ng tuluy-tuloy nilang pagsusulong 
ng digmang bayan sa kanayunan 
at mga protestang masa sa kalun- 
suran at malawak na bahagi ng 
bansa, at ng di maitatatwang ma- 
laking impluwensya ng CPN-M sa 
sambayanang Nepali. 

Ganap nang ibinasura ng par- 
lamento ang awtoridad ng hari na 
mag-apruba ng mga batas at ang 
kanyang kumand sa hukbo ng es- 
tado. Inoobliga na rin ang hari na 
magbayad ng buwis katulad ng 
mga ordinaryong mamamayan. 

Ibinasura na rin ng parlamen- 
to ang “batas laban sa terorismo” 
na ipinatupad ng hari at iniutos 
ang pagpapalaya sa mga ibini- 
» langgo sa ilalim ng natu- 

rang batas. Pinalaya na 
ang 190 detenidong 
Maoista at 160 pa ang 
nakatakdang palaya- 
in. Sinimulan na rin 
ang pag-aresto sa 
mga pwersa ng mo- 
narkiya na sangkot 


Kasamang SL 


sa marahas na pa- 

nunupil sa mga kilos protesta noong Abril. 

Ang pagbabasura sa absolutong monarkiya at pag- 
tatayo ng demokratikong republika ang pangunahing 
iginiit ng mga pwersang pinamumunuan ng CPN-M 
nang lumahok sila sa koalisyong naglunsad ng mala- 
wakang kampanyang protesta. 

Ipinupursigi ngayon ng CPN-M na tuluyan nang 
maalis sa babalangkasing bagong konstitusyon ma- 
ging ang “seremonyal” na katayuan ng hari sa estado. 

Sekularisasyon ng estado. Tagumpay din ng re- 
bolusyonaryong kilusang masa ang deklarasyon ng 
parlamento noong Mayo 18 na ang Nepal ay isa nang 
estadong sekular (hindi relihiyoso). Winakasan ng 
deklarasyon ang 238 taong katayuan ng Hinduismo bi- 
lang upisyal na relihiyon ng Nepal na bunga ng libong 
taong dominasyon ng India sa nakaraan. Iwinaksi na 
nito ang upisyal na paniniwalang ang hari ay kata- 
wang-tao ni Vishnu, isa sa mga pangunahing diyos ng 
mga Hindu. 

Panimulang hakbang ito sa pagsisikap na pawiin 
ang pyudal at rasistang dominasyon ng mga etnikong 
Hindu sa isang bansang binubuo ng mahigit isandaang 
grupong etnikong nagsasalita ng humigit-kumulang 
isandaang wika at may mahigit sampung relihiyon. 

Dispusisyon ng mga armadong pwersa. Iginigiit 


ngayon ng US, India at ilang reaksyunaryong pwer- 
sang nagsisikap makapanatili ng dominasyon sa Nepal 
ang pagsasalong ng People's Liberation Army (PLA) ng 
mga armas nito bilang kundisyon sa pakikibahagi sa 
estado poder. Nagbabanta ang US na iuurong nito ang 
milyun-milyong dolyar na ayuda sa bansa oras na 
maupo sa gubyerno ang mga rebolusyonaryo nang 
hindi nagbababa ng sandata. 

Ngunit walang planong magdisarma ang PLA. Ani 
Prachanda, pananatilihin ng CPN-M ang kontrol sa re- 
bolusyonaryong hukbong binubuo ng pitong dibisyon 
at sa milisyang bayan na binubuo ng 100,000 kawal. 

Sa halip, ipinapanukala ng CPN-M ang pagtatatag 
ng bagong hukbo ng bagong gubyerno sa pamamagi- 
tan ng pagsasanib ng PLA at ng rereorganisahing re- 
aksyunaryong Nepal Army. Ang pinagsanib na hukbo 
ay ilalagay sa kumand ng ihahalal na prime minister. 

Bukod sa inaasahang malakas na pusisyon nito sa 
itatayong bagong gubyerno, ang kontrol ng rebolu- 
syonaryong kilusan sa 80% ng teritoryo ng Nepal ay 
mapagpasya sa magiging katayuan nito sa pagsusu- 
long ng mga pagbabago at pagtatakda ng kaayusang 
panlipunan sa bansa sa kagyat na hinaharap. 

Ang Nepal ay nasa pagitan ng India at China. May 
populasyon itong 27 milyon. [AB 


Iligal ang pagbibimbin sa Guantanamo 


44 ligal at di saklaw ng awtoridad.” Ito ang desisyon ng Korte Sup- 
[e ng US sa pagbibimbin at di pagsasampa ng kaso ng rehi- 


paglapastangan sa mga karapa- 
tang-tao, karapatang sibil at sobe- 


meng Bush sa mga detenido sa Guantanamo Bay, Cuba. 


Mayorya ng mga hukom ng Kor- 
te Suprema ang kumastigo sa pag- 
labag ng gubyernong Bush sa kons- 


ANG BAYAN Hulyo 7, 2006 


titusyon ng US at sa Geneva Con- 
ventions at gayundin, sa paglapas- 
tangan nito sa tungkulin ng mga 
korteng sibilyan na 
dinggin ang mga 
kaso ayon sa ka- 
pangyarihang ibi- 
bigay ng Kongreso. 
Ang hatol na ibina- 
ba nitong Hunyo 
27 ay ikinatuwa ng 
maraming tagapag- 
tanggol sa karapa- 
tang-tao sa buong 
mundo at ng mga 
lumalaban sa pag- 
mamalabis at aro- 
gansya ng imper- 
yalistang US sa 


ranya ng mga bansa. 

Ang kaso laban sa rehimeng 
Bush ay isinampa ng mga abugado 
ng isang detenidong Afghani na ki- 
nasuhan ng isang espesyal na kor- 
teng militar ng terorismo at pakiki- 
pagkutsaba para maghasik ng tero- 
rismo. Ang hukuman ay binuo para 
litisin ang mga bilanggo sa kampo 
militar sa Guantanamo Bay. Kara- 
mihan sa mga detenido ay hinuli sa 
Afghanistan, Iraq at marami pang 
bansang Arabo at dinala sa nasa- 
bing base militar dahil suspetsado 
silang myembro ng al Qaeda at Ta- 
liban. Lahat sila ay nakaranas ng 
tortyur at sarisaring panggigipit at 
pambabastos. Karamihan ay wa- 
lang abugado at pinagbabawalang 
madalaw ng kanilang mga pamilya, 

ng midya o mga personalidad na 
nagtatanggol ng karapatang-tao. 
Lumakas ang pagkundena ng ma- 
mamayan sa mga iligal na kulungan 
nang mabunyag sa midya na may 
tatlong detenido na nagpatiwakal 
noong Hunyo 10. 

Ito ang pangalawang kaso ng 
iligal na pagkukulong ng mga dete- 
nido pulitikal sa Guantanamo na 
isinampa laban sa rehimeng Bush. 
Noong 2003, nagdesisyon din ang 
Korte Suprema ng US na Iligal ang 
walang taning na pagbibimbin sa 
mga pinagsususpetsahang terorista 
kahit walang kasong kinakaharap 
at idiniin ang karapatan nilang 
magkaroon ng abugado. 

Ayon sa mga internasyunal na 
batas sa digma, ang gayong mga 
detenidong pulitikal ay may kara- 
patang magtamasa ng ayudang li- 
gal. Dapat ding kagyat na dinggin 
ang kanilang mga kaso. Bawal ang 
tortyur at panggigipit, pambabas- 
tos at diskriminasyong nakabatay 
sa lahi. Hangga't maaari, ang mga 
detenidong pulitikal ay dapat iba- 
lik sa kanilang mga bansa para do- 
on dinggin ang kanilang mga kaso. 
Sa 450 detenidong pulitikal sa 
Guantanamo, 10 pa lamang ang ki- 
nakasuhan mula 2001. 

Bagamat malaking tagumpay 
ang pagdedeklara ng Korte Supre- 
ma na iligal ang itinayong mga kor- 
teng militar, hindi nito inaalis ang 
karapatan ng Kongreso ng US at re- 
himeng Bush na gumawa ng batas 
na bubuo ng mga espesyal na kor- 
teng militar para dinggin ang mga 
kaso ng mga pinagsususpetsahang 
myembro ng al Qaeda at Taliban. 
Hindi rin nito ipinasasara ang kulu- 
ngan sa Guantanamo o sa iba pang 
lugar na pinaglalagyan ng mga di 
pa rin kinakasuhang detenidong 
pulitikal o ipinatitigil ang walang 
pakundangang kalakaran ng US na 
manghuli ng mga suspetsadong te- 
rorista. AB 

Bakit nagpalipad ng mga missile 
ang North Korea? 


itong missile ang pinalipad ng North Korea patungong Pacific 

Ocean nitong Hulyo 4 bilang bahagi ng patuloy nitong pagpapa- 
lakas ng depensang nukleyar laban sa mga banta sa pambansang se- 
guridad. Tulad ng inaasahan ay binatikos ng US at ng pinakamahi- 
higpit nitong mga alyado ang ginawang test launch ng North Korea. 

Ilang taon nang pinauunlad ng North Korea ang nukleyar na ka- 
pasidad nito para tugunan ang mga pangangailangan nito sa serbi- 
syo publiko, industriya at depensa, pero magiit itong tinututulan ng 
US. Bagamat ang US ang may pinakamalaking kapasidad sa armas 
nukleyar at iba pang mapamuksang sandata sa buong mundo, dob- 
le-kara nitong binabatikos ang anumang pagsisikap ng ibang bansa 
na makapagpaunlad ng sariling lakas nukleyar kahit man lamang pa- 
ra lumikha ng elektrisidad, laluna kung ang mga bansang iyon ay 
matatag na nagtataguyod ng kanilang kasarinlan laban sa imperya- 
lismong US. 

Dahil sa paggugumiit ng North Korea sa pambansang soberanya 
nito, kabilang ang karapatang magprodyus ng sariling mga rekurso 
sa enerhiya at magpalakas ng depensa, binansagan ito ng US na ba- 
hagi ng “axis of evil” o sentro ng kasamaan. Isa pang bansang bi- 
nansagan ng US na bahagi ng “axis of evil” ang Iraq, na sinalakay 
na ng US noong 2003 dahil sa gawa-gawang paratang na nag-iingat 
ito ng mga sandata para sa malawakang pamiminsala. Isa pa ang 
Iran na matinding pinag-iinitan at binabantaang sasalakayin ng US 
dahil sa patuloy na pagpapaunlad nito ng kakayahang nukleyar sa 
kabila ng pagpupumilit ng US na patigilin ito. 

Ang gayong mga pagbabanta ng US ay nagbunsod ng ibayong 
pagsisikap sa North Korea na palakasin pa ang sistemang pandepen- 
sa nito. Ipinagpapatuloy din ng Iran ang pagpapaunlad ng lakas 
nukleyar para lumikha ng enerhiya para sa industriya at konsumo ng 
mamamayan. 

Sa halip na tuwirang makipagharap, idinadaan ng US ang pam- 
babraso sa North Korea sa usaping nukleyar sa mga negosasyong ki- 
nasasangkutan ng anim na bansa---ang US, North Korea, South Ko- 
rea, Japan, China at Russia. Sinuspindi ng North Korea ang pakiki- 
pag-usap noong Nobyembre dahil nais nito na direktang makipag- 
usap ang US. Patuloy itong tinatanggihan ng US dahil tatampok ang 
katotohanang sariling interes lamang ang pinangangalagaan nito. 
Ayaw solohin ng US ang anumang konsesyon o insentibong iaalok 
sa North Korea kapalit ng pagtigil sa pagpapaunlad ng teknolohi- 
yang nukleyar. Umiiwas din ang US na matali sa anumang kasundu- 
ang maaaring maglimita sa paggamit ng mga sandatang nukleyar. 

Ang pagpapalipad ng North Korea ng mga missile nitong Hulyo 
4 ay pagpapakita na may kakayahan itong lumaban at hindi maba- 
basta-basta ng US. Ipinaaabot nito na mas makabubuting tuwirang 
makipagharap dito ang US sa mga usapang bilateral upang resolba- 
hin ang mga usapin sa pagitan ng dalawang bansa. ABI 

Pagsibak sa ambasador, tanda ng grabeng 
pagpapakatuta ni Arroyo 


GALIT na sinibak ni Arroyo bilang 
Ambassador sa US si Alberto del 
Rosario dahil sa kabiguan ng hu- 
wad na presidente na maipamalas 
ang kanyang pagkatuta sa kan- 
yang among imperyalista. Ito'y ta- 
liwas sa pahayag ng Malakanyang 
na kusang nagbitiw ang naturang 
ambasador. 

Pangunahing ikinagalit ni Ar- 
royo kay del Rosario ang kabiguan 
niyang makumbinsi si President 
George W. Bush ng US na imbita- 
han si Arroyo sa Washington. Ma- 
laon nang inaasam ni Arroyo na 
makabisita sa US para makapuntos 
kay Bush at matiyak ang patuloy 
na basbas ng US sa kanyang rehi- 
men. 

Bago ito, ikinagalit din ni Ar- 
royo ang kabiguan umano ni del 
Rosario na sansalain ang sunud- 
sunod na mga pagbatikos sa kan- 
yang gubyerno mula sa mga insti- 


tusyong Amerikano, kabilang ang 
Heritage Foundation, at mula sa 
mga prestihiyosong pahayagan 
katulad ng New York Times na nag- 
labas ng editoryal na tumuligsa sa 
anito'y mala-diktador na tenden- 
sya ni Arroyo. 

Nagsimulang magalit si Arroyo 
kay del Rosario noon pang 2005 
nang tanggihan nito ang pag-upa 
sa Amerikanong lobbying firm na 
Venable LLP para pabanguhin ang 
imahen ni Arroyo at kumbinsihin 
ang Kongreso ng US na maglaan 
ng pondo para sa pagbabago ng 
konstitusyon. Direktang pagsalu- 
ngat ito sa interes ng pamilyang 
Arroyo dahil bukod kay National 
Security Adviser Norberto Gonza- 
les, kabilang sa mga nakipagnego- 
sasyon para sa milyun-milyong 
kontrata ng Venable LLP ang kapa- 
tid ni Arroyo na si Diosdado “Bu- 
boy” Macapagal Jr. 


N BALITA | 


Mga dokumento ng usapang 
pangkapayapaan, 
isinalibro ng NDFP 


ISANG librong naglalaman ng ma- 
hahalagang dokumento ng usa- 
pang pangkapayapaan ang inilun- 
sad ng NDFP nitong Hunyo 26. 

Nasa libro ang lahat ng mayor 
kasunduang narating ng NDFP at 
reaksyunaryong gubyerno mula 
1992 nang mapagtibay ang The 
Hague Joint Declaration. Ang dek- 
larasyong ito ang balangkas na si- 
nusunod sa mga pag-uusap ng da- 
lawang panig. 

Sa mensahe niya sa paglulun- 
sad ng libro, tinalakay ni Ka Jose 
Ma. Sison, punong konsultant sa 
pulitika ng NDFP, ang mabunga 
bagamat patay-sinding takbo ng 
usapan sa nakaraang 14 na taon. 

Labimpito nang kasunduan 
ang narating ng dalawang panig 
sa usapang pangkapayapaan. Pi- 
nakamahalaga sa mga ito ang 
CARHRIHL. 


Huwag gamitin ang bantang pagputok ng Bulusan para sa militarisasyon 
at panghihimasok ng mga pwersa ng US--NDFP 


BINALAAN ng National Democratic Front of the Philip- 
pines (NDFP) ang rehimeng Arroyo at ang US na hu- 
wag gamitin ang pag-alburoto ng Mount Bulusan sa 
Sorsogon para magbuhos ng malaking pwersa ng AFP 
sa mga apektadong lugar at magpapasok ng mga tro- 
pang Amerikano sa ngalan ng “humanitarian opera- 
tions.” 

Inilabas ng NDFP ang babala sa pamamagitan ni 
Ka Fidel Agcaoili, myembro ng peace panel nito. Ayon 
kay Agcaoili, mahalaga ang babala sa harap ng pag- 
anunsyo kamakailan ng AFP na isa ang Sorsogon sa 
mga pupuntiryahin ng “all-out war” ng rehimen laban 
sa rebolusyonaryong kilusan. Makabuluhan din ito da- 
hil sa inaasahang pagtindi ng armadong panghihima- 
sok ng US sa Pilipinas, laluna't mayroon nang binuong 
kasunduan ang rehimeng Arroyo at US nitong Mayo na 
nagpapahintulot sa presensya ng mga tropang Ameri- 
kano sa bansa para tumugon umano sa mga “di tradi- 
syunal” na banta tulad ng mga kalamidad. 

Kasabay nito, sumang-ayon ang NDFP sa panawa- 
gang magpairal ng pansamantalang tigil-putukan sa 
mga bayan sa paligid ng Mount Bulusan habang nasa- 
sapanganib ang mga ito ng pag-alburoto ng bulkan 
upang bigyang-laya ang operasyong relief at ebakwa- 
syon ng apektadong mamamayan. Nagsimula nang bu- 
muga ng abo at putik ang bulkan noon pang Marso. 

Ang tigil-putukan sa mga bayan ng Irosin, Bulu- 
san, Casiguran at Juban ay nagsimula noong Hunyo 12 
at mananatili habang mayroon pang panganib at di pa 
nakakabalik sa normal ang takbo ng buhay ng mga 
taumbaryo sa kanilang mga komunidad. 

Sa ngayon ay may isang linggo nang humuhupa 
ang pag-alburoto ng bulkan at nagsimula na ring pa- 
balikin sa kanilang mga tahanan ang mga nagsilikas. 
Gayunpaman, ipinagbabawal pa rin ng Philippine Ins- 
titute of Volcanology ang pagbalik ng mga bakwit sa 
mga lugar hanggang apat na kilometro mula sa pa- 
anan ng bulkan. 

Itigil ang mga pagdukot, lihim na 
pagbibilanggo at iba pang karahasan 


sa Mamamayan 


abis na karuwagan ang ipinamamalas ng rehi- 
| meng US-Arroyo sa ginagawa nitong walang ha- 


bas na mga pasistang pag-atake sa mga aktibis- 
ta, ordinaryong mamamayan, mga rebolusyonaryong 
pwersa at mga inaakusahan nitong komunista. Ang 
hindi nito kayang gawin nang harapan, gagawin nito 
nang patraydor, sa pamamagitan ng mga halimaw na 
death squad at mga espesyal na operatibang walang 
nirerespetong karapatan at walang si- 
nasantong batas, maging mga batas 
sa bansa at mga pandaigdigang ba- 
tas. Nilalait at dinuduraan pa nila 
ang mga kasunduang nakamit sa 
usapang pangkapayapaan sa pagi- 
tan ng rebolusyonaryong kilu- 
san at ng kanilang gub- 
yerno. 

Animo'y mga nau- 
ulol na halimaw ang 
mga death squad na 
pinakawalan ni Ar- 
royo. Ang mga pi- 
naghihinalaang 
rebolusyonaryo 
ay marahas na 
sinasaklot, li- 
him na ibinibi- 
langgo sa madi- 
dilim na kuta, 


Palayain ang mga 


Malawak na suporta sa 


dinadahas, nilalason at pinagkakaitan ng kahit kati- 
ting na pagkatao. Walang mga dokumento. Walang 
mga abugado. Walang pag-aasal-tao. Buhay ang kapa- 
lit oras na hindi masunod ang kagustuhan ng mga ha- 
limaw. 

Walang inaamin si Arroyo at ang kanyang mga ali- 
pures. Namimilipit ang mga ito sa pagtanggi kahit pa 
may mga ebidensya at saksi. Nagbibingi-bingihan la- 
mang si Arroyo sa harap ng umaalingawngaw na kahi- 
lingan ng mga kamag-anak, kaibigan, mga nagtata- 

guyod ng kanilang karapatang-tao at iba pang ma- 
mamayan na ilitaw at respe- 
tuhin ang karapatan ng 
mga biktima. Sa harap 
ng labis na hinagpis ng 
mga nababahala sa ka- 
lagayan ng kanilang 
mga pinagmamalasa- 
kitan, hindi maitago ang 
kagalakan ng rehimen at 
mga alipures nito 
sa militar: Ma- 
gandang bagay, 
anila, na dinu- 
kot at nawawa- 
la ang mga re- 

bolusyonaryo. 
Ang “all-out 


war” ni Arroyo 


Mga tagumpay ng mga 


Mga tampok sa 


s a Maoista sa Nepal 
Isyung ito... 


PAHINA 12 


dinukot na konsultant 
PAHINA 3 


panibagong 


impeachment PAHINA 8 


ng NDF 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


